stanford-oval/wikipedia huggingface dataset:
สงครามพิวนิกครั้งที่สอง

สงครามพิวนิกครั้งที่สอง หรือบ้างเรียกว่า สงครามฮันนิบาล หรือ สงครามต่อต้านฮันนิบาล (สำหรับชาวโรมัน) กินเวลาตั้งแต่ปีที่ 218 ก่อนคริสตกาลจนถึงปีที่ 202 ก่อนคริสตกาล ประกอบด้วยการรบย่อยๆ จำนวนมากทั้งทางฟากตะวันตกและตะวันออกของทะเลเมดิเตอร์เรเนียน สงครามนี้จัดว่าเป็นสงครามใหญ่ครั้งที่ 2 ระหว่างคาร์เทจกับสาธารณรัฐโรมัน โดยมีชาวเบอร์เบอร์เข้าร่วมด้วยในฝั่งของคาร์เทจ รัฐทั้งสองนี้มีสงครามใหญ่กันทั้งสิ้น 3 ครั้งตลอดช่วงเวลาที่ทั้ง 2 รัฐดำรงอยู่ เรียกชื่อว่า "สงครามพิวนิก" เนื่องจากชื่อของอาณาจักรโรมในภาษาคาร์เทจนั้นเรียกว่า "พิวนิชี" ตามภาษาฟีนีเชียนของบรรพบุรุษ
สงครามนี้นับว่าเริ่มต้นขึ้นเมื่อฮันนิบาลเดินทางข้ามเทือกเขาแอลป์ไปบุกจู่โจมโรมโดยไม่ทันตั้งตัว ตามด้วยทัพพันธมิตรของชาวกอลที่ร่วมเข้าบดขยี้กองทัพโรมันในยุทธการทรีเบีย และการซุ่มโจมตีครั้งใหญ่ในยุทธการทราซิมีน ฝ่ายโรมันพ่ายแพ้ครั้งใหญ่ในยุทธการคันนาย หลังจากนั้น พันธมิตรของโรมันหลายเมืองยกทัพไปโจมตีคาร์เทจ และทำให้การรบในอิตาลียืดเยื้ออยู่นับทศวรรษ ซึ่งเป็นช่วงเวลาที่กองทัพโรมันถูกทำลายไปเป็นจำนวนมาก อย่างไรก็ดี กองทัพโรมันสามารถเข้ายึดเมืองใหญ่หลายเมืองที่เข้ากับฝ่ายศัตรู และทำลายทัพคาร์เทจที่จะยกไปช่วยฮันนิบาลลงได้ในยุทธการเมเทารัส สกิปิโอ อัฟริกานุส นายพลชาวแอฟริกันซึ่งเป็นแม่ทัพโรมันสามารถเข้ายึดอาณาจักรคาร์เทจใหม่บนแผ่นดินสเปนได้ และเข้าครอบครองไอบีเรียในยุทธการอิลิปา สงครามสิ้นสุดลงในยุทธการซามา เมื่อสกิปิโอ อัฟริกานุส ประจันหน้ากับฮันนิบาลในแอฟริกา และฝ่ายหลังพ่ายแพ้ยับเยิน คาร์เทจยอมจำนนและตกเป็นรัฐอารักขาของโรมัน
แหล่งข้อมูลอื่น

Massinissa[ลิงก์เสีย]
Polybius History
สมเด็จพระอริยวงษญาณ (มี)

| สมเด็จพระอริยวงษญาณ (มี) |
| --- | --- |
สมเด็จพระสังฆราช สกลมหาสังฆปริณายก

สมเด็จพระสังฆราช สกลมหาสังฆปริณายก
ดำรงพระยศ: 22 พฤษภาคม พ.ศ. 2359 -  11 กันยายน พ.ศ. 2362
สถาปนา: 22 พฤษภาคม พ.ศ. 2359
ก่อนหน้า: สมเด็จพระอริยวงษญาณ สมเด็จพระสังฆราช (ศุข)
ถัดไป: สมเด็จพระอริยวงษญาณ สมเด็จพระสังฆราช (สุก ญาณสังวร)
สถิต: วัดมหาธาตุ

ประสูติ: 15 กรกฎาคม พ.ศ. 2293 มี
สิ้นพระชนม์: 11 กันยายน พ.ศ. 2362 (69 ปี)
สมเด็จพระอริยวงษญาณ สมเด็จพระสังฆราช มีพระนามเดิมว่า มี ประสูติเมื่อวันพุธขึ้น 12 ค่ำ เดือน 8 ตรงกับวันที่ 15 กรกฎาคม พ.ศ. 2293 ในรัชสมัยสมเด็จพระเจ้าอยู่หัวบรมโกศ แห่งอาณาจักรอยุธยา ไม่ปรากฏหลักฐานภูมิลำเนาเดิม ต่อมาผนวชที่วัดราชบูรณะ (วัดเลียบ) ในรัชสมัยสมเด็จพระเจ้ากรุงธนบุรี
ในสมัยพระบาทสมเด็จพระพุทธยอดฟ้าจุฬาโลกมหาราช ได้รับโปรดเกล้าฯ สถาปนาเป็นพระราชาคณะที่พระวินัยรักขิต ซึ่งเทียบเท่าพระอุบาลีแต่เดิม ที่ต้องเปลี่ยนเพราะเห็นว่าสมณศักดิ์นี้ไปพ้องกับพระอุบาลี ต่อมาในปี พ.ศ. 2337 ก็ทรงได้รับพระกรุณาธิคุณเลื่อสมณศักดิ์ให้สูงขึ้นในระดับพระราชาคณะเจ้าคณะรองที่ พระพิมลธรรม ต่อมาในรัชสมัยพระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ เลื่อนสมณศักดิ์เป็นสมเด็จพระราชาคณะที่ สมเด็จพระพนรัตน ต่อมาในปี พ.ศ. 2359 สมเด็จพระอริยวงษญาณ สมเด็จพระสังฆราช (ศุข) ได้สิ้นพระชนม์ลง จึงทรงพระกรุณาโปรดเกล้าฯ สถาปนาเป็นสมเด็จพระสังฆราชพระองค์ที่ 3 แห่งกรุงรัตนโกสินทร์ ในราชทินนามที่ สมเด็จพระอริยวงษญาณ
ในปี พ.ศ. 2360 สมเด็จพระเจ้าลูกยาเธอ เจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว) ผนวชเป็นสามเณร ณ วัดพระศรีรัตนศาสดาราม สามเณรเจ้าฟ้ามงกุฎ เสด็จไปทรงจำพรรษาอยู่ที่วัดมหาธาตุเป็นเวลา 1 พรรษา ตลอดเวลาที่ได้ประทับจำพรรษา สมเด็จพระสังฆราช (มี) ทรงทำหน้าที่พระอาจารย์ ถวายความรู้เกี่ยวกับพระธรรมวินัย พระไตรปิฎกตลอดจนทศพิธราชธรรม
ในด้านการศึกษาพระปริยัติธรรม เป็นพระธุระในการพัฒนาการศึกษา ดูและแก้วิธีการสอน การสอบไล่พระปริยัติธรรมทุกครั้งอย่างใกล้ชิด ได้ทอดพระเนตรเห็นข้อบกพร่องที่ต้องแก้ไขปรับปรุงอยู่ตลอด โดยมิได้ถือพระองค์ว่าทรงเป็นสังฆราชา  จนในที่สุดได้ทรงปรึกษาหารือกับพระราชาคณะที่ เป็นเปรียญเอกอีกนับสิบรูป จนเห็นชอบทั่วหน้าในการปรับปรุงแก้ไขวิธีการสอน การสอบไล่ปริยัติธรรมใหม่ ได้ทรงกำหนดหลักสูตรการเรียนการสอน และการสอบเทียบความรู้ใหม่ ให้มี 9 ประโยค แทนหลักสูตรเก่าที่ใช้มาตั้งแต่สมัยอยุธยา ซึ่งมีการแบ่งหลักสูตรการศึกษาพระปริยัติธรรมเพียง 3 ชั้น คือ บาเรียนตรี บาเรียนโท บาเรียนเอก
สมเด็จพระสังฆราช (มี) สิ้นพระชนม์เมื่อวันที่ 11 กันยายน พ.ศ. 2362 ในสมัยรัชกาลที่ 2 สิริพระชันษาได้ 69 ปี 58 วัน
สงครามพิวนิกครั้งที่หนึ่ง

สงครามพิวนิกครั้งที่หนึ่ง เกิดขึ้นระหว่าง 264–241 ปีก่อนคริสตกาล สงครามครั้งนี้เป็นสงครามครั้งแรกจากทั้งหมดสามครั้งของสงครามพิวนิก ซึ่งเป็นการสู้รบเพื่อแย่งชิงความเป็นใหญ่เหนือทะเลเมดิเตอร์เรเนียนตะวันตก ระหว่างสาธารณรัฐโรมันกับคาร์เธจโบราณ
สงครามเริ่มขึ้นในปี 264 ก่อนคริสตกาล เมื่อโรมและคาร์เธจเข้าแทรกแซงความขัดแย้งระหว่างเมืองเมสซีนาและซีรากูซาบนเกาะซิซิลี ในปี 262 ก่อนคริสตกาล โรมเอาชนะคาร์เธจในยุทธการที่อากรีเจนตัม ทำให้โรมยึดเกาะซิซิลีไว้ได้เกือบทั้งหมด คาร์เธจจึงหันมารบทางทะเลที่พวกตนชำนาญ ด้านโรมซึ่งในขณะนั้นไม่มีกองเรือสร้างเรือเลียนแบบของคาร์เธจและคิดค้น คอร์วัส อุปกรณ์สำหรับขึ้นเรือฝ่ายตรงข้ามเพื่อรบบนเรือแทนการใช้เรือพุ่งชนตามปกติ วิธีนี้ทำให้โรมชนะในยุทธนาวีไมไล ต่อมาฝ่ายโรมพยายามรุกเข้าสู่แอฟริกาเหนือ แต่พ่ายแพ้ในยุทธการที่บากราดาสและแม่ทัพมาร์คัส แอทิลิอุส เรกูลุสถูกจับตัว ทั้งสองฝ่ายผลัดกันแพ้ชนะจนในปี 241 ก่อนคริสตกาล โรมเอาชนะคาร์เธจในการรบทางเรือใกล้หมู่เกาะอีกาเดียน นอกชายฝั่งซิซิลี แฮมิลการ์ บาร์กา แม่ทัพชาวคาร์เธจซึ่งไม่มีกองเรือสนับสนุนถูกบังคับให้ยอมจำนน ทั้งสองฝ่ายลงนามในสนธิสัญญาลูทาชิอุส โดยคาร์เธจต้องถอนกำลังออกจากซิซิลีและจ่ายค่าปฏิกรรมสงครามให้โรม
ความพ่ายแพ้ทำให้คาร์เธจประสบปัญหาด้านเศรษฐกิจและทหารรับจ้างคาร์เธจลุกฮือขึ้นก่อสงครามเพราะไม่ได้รับค่าจ้าง ด้านโรมฉวยโอกาสนี้ผนวกคอร์ซิกาและซาร์ดิเนีย ในปี 237 ก่อนคริสตกาล แฮมิลการ์เริ่มขยายอิทธิพลไปในคาบสมุทรไอบีเรียเพื่อสร้างฐานอำนาจใหม่ให้คาร์เธจ อันเป็นจุดเริ่มต้นของสงครามพิวนิกครั้งที่สองในอีกยี่สิบปีต่อมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สงครามพิวนิกครั้งที่หนึ่ง
Mark Cartwright. "First Punic War". Ancient History Encyclopedia.
ลูกอม (เพลงวัชราวลี)

| "ลูกอม" |
| --- | --- |

เพลงโดยวัชราวลี
วางจำหน่าย: 31 ตุลาคม พ.ศ. 2552
แนวเพลง: ป็อป, โซล
ความยาว: 4:08
ค่ายเพลง: ทินนามู
ผู้ประพันธ์เพลง: มนต์ชัย สัตยเทพ

มิวสิกวิดีโอ
"ลูกอม" ที่ยูทูบ
 
"ลูกอม" เป็นซิงเกิลแรกของวงดนตรีวัชราวลี ประพันธ์เนื้อร้อง-แต่งทำนองและเรียบเรียงโดย มนต์ชัย สัตยเทพ โดยที่มาของเพลงนี้มาจากเขาจะเซอร์ไพรส์เจ้าสาวในวันแต่งงานของเพื่อนคนหนึ่ง ต่อมาเมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" เเละลูกอมก็ภูมิใจและทำให้พวกเขาได้ก่อตั้งวงวัชราวลีขี้นมาซึ่งชื่อวง "วัชราวลี" ก็ได้มาจากชื่อเจ้าสาวคนนั้น
เพลงนี้ออกจำหน่ายในวันที่ 31 ตุลาคม พ.ศ. 2552 และมิวสิกวิดีโอเพลงนี้ได้เผยแพร่ในยูทูบวันที่ 31 ตุลาคม พ.ศ. 2552 หลังจากงานแต่งงานของเพื่อนคนหนึ่ง ทางช่องTinNAmou ในยูทูบ และต่อมาได้เกิดวงวัชราวลีขึ้น เนื้อหาของเพลงเกี่ยวกับความรัก ที่สวยงามของชายหญิงคู่หนึ่ง ที่ตัดสินใจจะใช้ชีวิตร่วมกัน
การตอบรับ

เพลง "ลูกอม" ได้ติดอันดับชาร์ทเพลงอันดับที่ 42 ใน 100 ของโลกใน Youtube ในปี พ.ศ. 2555
| ชาร์ต (พ> ศ. 2555) | อันดับสูงสุด |
| --- | --- |
YouTube Top 100 Chart: 42
YouTube Thailand Top 5 Chart: 3
คัฟเวอร์เวอร์ชัน

ในปี พ.ศ. 2556 เพลงลูกอมถูกขับร้องโดย ปรีชญา พงษ์ธนานิกร & ปองกูล สืบซึ้ง สำหรับเพลงประกอบละครซีรีส์เรื่อง ATM2 คู่เว่อ..เออเร่อ..เออรัก จากค่ายจีเอ็มเอ็ม แกรมมี่ เรียบเรียงใหม่โดย วัฒนกร ศรีวัง
วิชาฆ่าภาคบังคับ

| วิชาฆ่าภาคบังคับ   |
| --- | --- |

ผู้ประพันธ์: โคจุน ทะคะมิ
ชื่อเรื่องต้นฉบับ: Battle Royale
ประเทศ: ญี่ปุ่น
ภาษา: ญี่ปุ่น
ประเภท: ผจญภัย ดิสโทเปีย
พิมพ์: 26 กุมภาพันธ์ ค.ศ. 1999
หน้า:  666 หน้า
วิชาฆ่าภาคบังคับ เป็นนวนิยายภาษาญี่ปุ่น แต่งโดยโคจุน ทะคะมิ ตีพิมพ์ครั้งแรกในวันที่ 26 กุมภาพันธ์ ค.ศ. 1999 เป็นเรื่องราวของเด็กมัธยมกลุ่มหนึ่งที่ถูกบังคับให้เข้าร่วมรายการที่จัดขึ้นโดยรัฐบาล ซึ่งบังคับให้พวกเขาฆ่ากันเอง ก่อนที่จะมีการตีพิมพ์ วิชาฆ่าภาคบังคับ ได้ผ่านเข้ารอบในการประกวดรางวัลหนังสือสยองขวัญของญี่ปุ่นในปีค.ศ. 1997 แต่เมื่อถึงรอบชิงชนะเลิศไม่ได้รับการคัดเลือก จนกระทั่งได้ตีพิมพ์ในปีค.ศ. 1999 และกลายเป็นหนังสือขายดีอย่างเหนือความคาดหมาย หนึ่งปีให้หลังได้มีการดัดแปลงนวนิยายเล่มนี้เป็นภาพยนตร์ ออกฉายในชื่อ เกมนรก โรงเรียนพันธุ์โหด ซึ่งประสบความสำเร็จทางรายได้เป็นอย่างสูงและถูกวิพากษ์วิจารณ์ถึงความรุนแรงในเวลาเดียวกัน และด้วยความสำเร็จนี้เอง ทำให้ภาพยนตร์ทำรายได้สูงที่สุดในปีที่ออกฉายและได้มีการสร้างภาคต่อตามมา
วิชาฆ่าภาคบังคับ เป็นที่พูดถึงอีกครั้งภายหลังนวนิยายเรื่องเกมล่าชีวิต โดยซูซาน คอลลินส์ ได้ออกวางจำหน่ายและประสบความสำเร็จทางยอดขายเป็นอย่างมาก โดยผู้อ่านบางกลุ่มได้ระบุว่าคอลลินส์นั้นลอกแนวคิดของนวนิยายเล่มนี้มา อย่างไรก็ตามคอลลินส์ได้ออกมาปฏิเสธต่อกระแสดังกล่าว เธอระบุว่าเธอไม่เคยได้ยินชื่อนวนิยายเรื่องวิชาภาคบังคับ หรือชื่อของโคจุน ทะคะมิมาก่อน จนกระทั่งหนังสือของเธอได้วางขาย
วิกฤตเกาหลี พ.ศ. 2556

| ด ค กสงครามเกาหลี |
| --- | --- |
 การรุกของเกาหลีเหนือ Pokpoong  Chuncheon  Gorangpo  Kaesong-Munsan  Korea Strait  Ongjin  Uijeongbu  Suwon Airfield  การทัพทางอากาศ  อันดง  Chumonchin Chan  Osan  Pyongtaek  Chonan  Chochiwon  แทจ็อน  Sangju  Yongdong  Hwanggan  Hadong  Notch  วงรอบปูซาน การตีโต้ตอบของกองบัญชาการสหประชาชาติ แฮจู  อินชอน  กรุงโซลครั้งที่ 2  เนิน 282  12 ตุลาคม 1950  แกซอง  วอนซาน  Heungham  ยงจู  ยองฮุง  คุมชอน  เปียงยาง  Huicheon  โชซาน การเข้าแทรกแซงของจีน อนจง  อุนซาน  Pakchon  Ch'ongch'on River  Wawon  Chosin Reservoir  Task Force Faith  กรุงโซลครั้งที่ 3  1st and 2nd Wonju  Thunderbolt  Twin Tunnels  Roundup  Hoengsong  Chipyong-ni  3rd Wonju  Killer  Ripper  Courageous  Tomahawk  Rugged and Dauntless  กรุงโซลครั้งที่ 5 แม่น้ำอิมจิน  สะพานยุลตง  Gapyong  Soyang River ช่วงคุมเชิง Bloody Ridge  แม่น้ำฮัน  Heartbreak Ridge  มาร์ยางซาน  Sunchon  Hill Eerie  เขื่อนซุยโฮ  Old Baldy  Hudson Harbor  ม้าขาว  เนินสามเหลี่ยม  Jackson Heights  The Hook  เนินพอร์คช็อป  Outpost Harry  กุมซง  แม่น้ำซามิชอน ช่วงหลังการหยุดยิง ความขัดแย้งเขตปลอดทหาร  การตีโฉบฉวยทำเนียบน้ำเงิน  กรณีอีซี-121  Major Henderson incident  Axe murder incident  เหตุระเบิดที่ย่างกุ้ง  KAL Flight 858  Gangneung  Yosu  1st Yeonpyeong  Amami-Ōshima  2nd Yeonpyeong  Daecheong  ROKS Cheonan  3rd Yeonpyeong  วิกฤตการณ์เกาหลีเหนือ 
วิกฤตเกาหลี พ.ศ. 2556 หรือ วิกฤตการณ์เกาหลีเหนือ เป็นความตึงเครียดรอบใหม่ระหว่างเกาหลีเหนือ กับเกาหลีใต้ สหรัฐอเมริกา และญี่ปุ่น โดยเริ่มต้นจากเกาหลีเหนือปล่อยดาวเทียมควังมย็องซ็อง-3 ยูนิต 2 เมื่อวันที่ 12 ธันวาคม พ.ศ. 2555 และการทดลองนิวเคลียร์เมื่อวันที่ 12 กุมภาพันธ์ พ.ศ. 2556 วิกฤตการณ์นี้มีลักษณะเป็นการยกระดับวาทศิลป์โดยรัฐบาลเกาหลีเหนือใหม่ภายใต้คิม จ็อง-อึน และการกระทำที่ส่อการโจมตีด้วยอาวุธนิวเคลียร์ต่อเกาหลีใต้และสหรัฐอเมริกาในอนาคตอันใกล้
เบื้องหลัง > การปล่อยดาวเทียมควังมย็องซ็อง-3 ยูนิต 2

วันที่ 12 ธันวาคม พ.ศ. 2555 เพื่อเป็นการรำลึกวันคล้ายวันเกิดครบ 100 ปีของคิม อิลซุง ผู้ก่อตั้งเกาหลีเหนือ ได้มีการปล่อยดาวเทียม ชื่อ ควังมย็องซ็อง-3 สู่อวกาศ
จากนั้น สหรัฐอเมริกาแถลงตอบโต้การกระทำของเกาหลีเหนือทันที คณะมนตรีความมั่นคงแห่งสหประชาชาติได้อนุมัติบทลงโทษใหม่กับเกาหลีเหนือในการปกปิดการทดสอบขีปนาวุธ เหตุการณ์นี้ได้สร้างความวิตกเป็นอย่างมากสื่อหลายสำนักทั่วโลกรวมทั้งจีน รัสเซีย และญี่ปุ่นได้รายงานข่าวว่าเกาหลีเหนือได้เข้าร่วมกลุ่มประเทศที่สามารถผลิตและส่งดาวเทียมในโลก กองบัญชาการป้องกันห้วงอากาศ-อวกาศอเมริกาเหนือ (North American Aerospace Defense Command) รายงานว่าทั้งดาวเทียมและชิ้นส่วนที่ลอยอยู่บนอวกาศ "มิได้เป็นปัจจัยคุกคามความมั่นคงของสหรัฐอเมริกา"
รัฐบาลเกาหลีกล่าวว่าการปล่อยครั้งนี้เป็นเพียงการนำดาวเทียมขึ้นสู่วงโคจรและปฏิเสธว่าเป็นการเคลื่อนไหวทางการทหาร ในวันที่ 22 มกราคม รัฐบาลเกาหลีเหนือเดินหน้าจดทะเบียนกับสหประชาชาติ โดยแถลงว่าดาวเทียมดังกล่าวเป็นดาวเทียมสังเกตการณ์ ซึ่งออกแบบมาเพื่อตรวจสอบพืชผล ทรัพยากรป่าไม้และภัยพิบัติธรรมชาติของโลก ที่มีคาบเวลาโหนด (nodal period) 95 นาที 25 วินาที
กระนั้น ชาติส่วนใหญ่ในโลกประณามการกระทำดังกล่าว แม้กระทั่งจีน ซึ่งตามสนธิสัญญาทางทหารกำหนดให้ป้องกันเกาหลีเหนือในกรณีถูกรุกราน นอกเหนือจากนั้น คู่ปรับแต่อดีตของเกาหลีเหนือ สหรัฐอเมริกา ญี่ปุ่นและเกาหลีใต้อ้างว่า การกระทำดังกล่าวเป็นการทดสอบทางทหารเพื่อเตรียมทำสงคราม โดยมีภารกิจเดียว คือ ยั่วยุคู่ปรับทางการเมือง
หลังการปล่อย ชาวเกาหลีเหนือเฉลิมฉลองเหตุการณ์ดังกล่าว วันรุ่งขึ้น เกาหลีเหนือจัดการเฉลิมฉลองครั้งมโหฬารในจัตรุสกรุงเปียงยางเพื่อแสดงว่าปฏิบัติการดังกล่าวดำเนินไปสำเร็จอย่างไร
เบื้องหลัง > วิธีการบังคับของคณะมนตรีความมั่นคงแห่งสหประชาชาติ

หลังการปล่อยดาวเทียมครั้งนั้น คณะมนตรีความมั่นคงแห่งสหประชาชาติจัดการประชุมเพื่อถกเหตุการณ์ดังกล่าว ตามคำร้องของญี่ปุ่น สหรัฐอเมริกาและเกาหลีใต้ ผลคือ คณะมนตรีฯ ออกคำแถลงประธานาธิบดีซึ่งสมาชิกคณะมนตรีฯ 15 ประเทศรู้สึกว่าการปล่อยดังกล่าวเป็นการทดสอบขีปนาวุธ
ท้ายสุด วันที่ 22 มกราคม พ.ศ. 2556 คณะมนตรีฯ สรุปว่าจะลงโทษเกาหลีเหนือจากการปล่อยดาวเทียม ซึ่งคณะมนตรีฯ พิจารณาว่าเป็นการทดสอบขีปนาวุธ ฝ่ายเกาหลีเหนือปฏิเสธว่าวิธีการบังคับของคณะมนตรีฯ ถูกกำหนดภายใต้การสนับสนุนของสหรัฐอเมริกาเพื่อรบกวนการพัฒนาเศรษฐกิจและเทคโนโลยีของเกาหลีเหนือ โดยกล่าวว่า เทคโนโลยีจรวดซึ่งใช้ปล่อยดาวเทียมเป็นแบบเดียวกับที่ใช้กับขีปนาวุธ
เบื้องหลัง > การตอบสนองของเกาหลีเหนือ

หลังจากที่คณะมนตรีฯ มีบทลงโทษเกาหลีเหนือ ในวันที่ 23 มกราคม รัฐบาลเกาหลีเหนือประกาศจะยังทดลองต่อไป ไม่เพียงแต่ทุ่มเทกับขีปนาวุธเท่านั้น แต่ชัดเจนว่ามีความพยายามจะเอื้อวัตถุประสงค์อาวุธนิวเคลียร์ด้วย ยิ่งไปกว่านั้น เกาหลีเหนือยังข่มขู่สหรัฐอเมริกาโดยตรง ว่าสามารถยิงขีปนาวุธพิสัยไกลถล่มสหรัฐอเมริกาได้
เราไม่ปิดบังว่าเราจะปล่อยดาวเทียมและจรวดพิสัยไกล และดำเนินการทดสอบนิวเคลียร์ในระดับสูงกว่าต่อไป การต่อสู้ระยะใหม่ต่อสหรัฐอเมริกา ศัตรูอาฆาตของชาวเกาหลี
รัฐบาลเกาหลีเหนือกล่าวหาสหรัฐอเมริกาที่สหประชาชาติ ว่ากำลังนำ "ขบวนการที่ไม่เคยเกิดขึ้นมาก่อนต่อเกาหลีเหนือ" โดยวิธีการบังคับใหม่และประวิงความพยายามของรัฐบาลที่จะพัฒนาเศรษฐกิจ โทรทัศน์ของรัฐยังกล่าวว่า "นี่ได้พิสูจน์อีกครั้งแล้วว่าเกาหลีเหนือต้องปกป้องเอกราชด้วยตนเอง ได้มาประจักษ์แล้วว่าไม่อาจมีการทำให้คาบสมุทรเกาหลีปลอดทหารได้ก่อนที่โลกจะปลอดนิวเคลียร์"
ลำดับเหตุการณ์ > มกราคม พ.ศ. 2556

ในวันที่ 1 มกราคม คิม จ็อง-อึน อวยพรเนื่องในวันขึ้นปีใหม่ผ่านสถานีโทรทัศน์ของรัฐบาลเพื่อความสัมพันธ์ที่ดีขึ้นกับเกาหลีใต้
ในการตอบโต้ต่อการอนุมัติของมติคณะมนตรีความมั่นคงแห่งสหประชาชาติซึ่งประณามการยิงจรวดที่ประสบความสำเร็จครั้งล่าสุดของพวกเขาและกำหนดบทลงโทษที่รุนแรงยิ่งขึ้น เกาหลีเหนือแถลงในวันที่ 24 มกราคม ว่ามีความมุ่งมั่นที่จะพุ่งเป้าไปที่สหรัฐอเมริกาในขีปนาวุธและโครงการนิวเคลียร์ คำแถลงได้เรียกสหรัฐอเมริกาว่า"ศัตรูคู่อาฆาตของประชาชนเกาหลี"
ลำดับเหตุการณ์ > กุมภาพันธ์ พ.ศ. 2556

ในวันที่ 12 กุมภาพันธ์ เกาหลีเหนือดำเนินการทดลองอาวุธนิวเคลียร์ซึ่งถูกประณามอย่างกว้างขวางจากนานาประเทศ สามวันต่อมาในวันที่ 15 กุมภาพันธ์ เกาหลีเหนือแจ้งจีนว่าจะดำเนินการทดลองนิวเคลียร์ต่อหนึ่งหรือสองครั้งในปี พ.ศ. 2556
ลิงคินพาร์กอันเดอร์กราวด์ 2.0

ลิงคินพาร์กอันเดอร์กราวด์ 2.0 (อังกฤษ: LP Underground 2.0) เป็นชุดแผ่นซีดี และดิจิทัลดาวน์โหลด ออกจำหน่ายในเดือนพฤศจิกายน พ.ศ. 2545 โดยลิงคินพาร์กอันเดอร์กราวด์ และเป็นอีพีลำดับที่ 2 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีแรกที่ออกจำหน่ายผ่านค่ายเพลงแมชชีนชอปเรเคิดดิงส์
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "A.06 (Instrumental)" | Linkin Park | 0:54 |
| 2. | "With You (Live)" | Linkin Park, Michael Simpson, John King | 3:22 |
| 3. | "Pts.Of.Athrty (Crystal Method Remix)" | Linkin Park | 4:57 |
| 4. | "Dedicated (Demo 1999)" | Mike Shinoda, Joe Hahn, Brad Delson, Chester Bennington | 3:11 |
| 5. | "High Voltage (Live in London)" | Linkin Park | 4:02 |
| 6. | "My December" | Mike Shinoda | 4:20 |
| ความยาวทั้งหมด: | ความยาวทั้งหมด: | ความยาวทั้งหมด: | 20:43 |
บุคคลที่เกี่ยวข้อง

เชสเตอร์ เบนนิงตัน – นักร้อง
รอบ บัวร์ดอน – กลอง
แบรด เดลสัน – กีตาร์นำ
โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
เดฟ "ฟีนิกซ์" ฟาร์เรล – กีตาร์เบส
คริสตัลเมททิด – ผู้รีมิกซ์ในเพลง "Pts.Of.Athrty"
เดอะดัสต์บราเธอร์ส – ทำจังหวะเพิ่มเติมในเพลง "With You"
ไมค์ ชิโนะดะ – โปรดิวเซอร์
ดอน กิลมอร์ – ผู้อำนวยการผลิต
แพต เคราส์ – มาสเตอริง
แหล่งข้อมูลอื่น

เว็บไซต์ลิงคินพาร์กอันเดอร์กราวด์
| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์
วิชาการบัญชี

วิชาการบัญชี เป็นวิชาศึกษาเรื่อง ทรัพย์สิน หนี้สิน ทุนของกิจการ รายรับ และ รายจ่าย โดยการศึกษานั้นจะอิงกับ GAAP พร้อมทั้งดูตัวกฎหมายและข้อบังคับในแต่ล่ะประเทศ ทั้งนี้ในวิชาการบัญชียังได้แตกแกเป็นหลายแขนง บัญชีการตรวจสอบ บัญชีธนาคาร บัญชีต้นทุน(บัญชีบริหาร) ฯลฯ ทั้งนี้ วิชาการบัญชีได้แบ่งได้อย่างเด่นชัดอยู่ 2 ประเภท คือ การทำบัญชี กับการตรวจสอบบัญชี
ดูเพิ่ม

งบดุล
งบกำไรขาดทุน
งบกระแสเงินสด
งบแสดงการเปลี่ยนแปลงของส่วนผู้ถือหุ้น
หมายเหตุประกอบงบการเงิน
วันพระพิโรธ

จิตรกรรม การพิพากษาครั้งสุดท้าย โดยฮันส์ เมมลิง
วันพระพิโรธ (ละติน: Dies irae ดีเอสอีเร) เป็นเพลงสวดละตินซึ่งสันนิฐานว่าน่าจะเขียนขึ้นโดยพระชาวอิตาลี ทอมมาโซ เด แกลาโน (Tommaso da Celano) แห่งคณะฟรันซิสกัน ไม่ก็ของลาตีโน มาลาบรังกา ออร์ซีนี (Latino Malabranca Orsini) แห่งคณะดอมินิกัน เพลงสวดนี้น่าจะเกิดขึ้นในศตวรรษที่ 13 แต่ก็มีความเป็นไปได้ว่าจะเก่ากว่านั้น เพลงสวดกล่าวถึงการพิพากษาครั้งสุดท้าย แตรของอัครทูตสวรรค์กาบรีเอลเบิกวิญญาณที่หน้าบัลลังก์พระเจ้า เพลงสวดนี้ได้ปรากฏเป็นเนื้อร้องในเรควีเอ็มโดยโมซาร์ท
เนื้อความ

เนื้อความ 6 บทแรก จากทั้งหมด 19 บท
| 0 | 1 | 2 |
| --- | --- | --- |
| 01 | Dies iræ, dies illa Solvet sæclum in favilla, Teste David cum Sibylla. | วันพระพิโรธ วันนั้นเถิดหนา ทลายโลกา สู่ธารธุลี ประจักษ์ดั่งดาวิดแลซีบิล |
| 02 | Quantus tremor est futurus, Quando Judex est venturus, Cuncta stricte discussurus! | น่าหวาดหวั่นเกรงเหลือคณนา ยามองค์ตุลาการเสด็จถึง สรรพสิ่งถูกสอบมิได้ยกเว้น! |
| 03 | Tuba mirum spargens sonum, Per sepulchra regionum, Coget omnes ante thronum. | เสียงแตรดังก้องชวนอัศจรรย์ ผ่านไปยังผืนถิ่นดินทวีป มนุษย์ชุมนุมที่หน้าบัลลังก์ |
| 04 | Mors stupebit et natura, Cum resurget creatura, Judicanti responsura. | ดับแลอยู่ต่างพิศวงจับ ยามเหล่าสัตว์โลกฟื้นคืนชีวา รอสดับรับฟังพิพากษา |
| 05 | Liber scriptus proferetur, In quo totum continetur, Unde mundus judicetur. | หนังสือตระการถูกนำมา จารึกไว้หนาสรรพทั้งปวง เป็นอันสมควรพิพากษ์แดนดิน |
| 06 | Judex ergo cum sedebit, Quidquid latet apparebit: Nil inultum remanebit. | ว่าแล้วตุลาการขึ้นประทับ ความศัพท์เท็จใดจักปรากฏ หมดโทษามิได้ชำระ |
แหล่งข้อมูลอื่น

วิกิซอร์ซมีงานที่เกี่ยวข้องกับ Dies Irae
วิกิมีเดียคอมมอนส์มีสื่อเกี่ยวกับ Dies Irae
วิชา รัตนโชติ

| --- | --- |

ข้อมูลส่วนบุคคล
ชื่อเล่น: ฉลามเซฟ
สัญชาติ:  ไทย
เกิด: 22 กุมภาพันธ์ พ.ศ. 2520 (47 ปี)
บ้านเกิด: กรุงเทพมหานคร ประเทศไทย
ส่วนสูง: 1.84 m (6 ft 1⁄2 in)
น้ำหนัก: 76 kg (168 lb)
กีฬา
กีฬา: ว่ายน้ำ
ตำแหน่ง: ท่าฟรีสไตล์
วิชา รัตนโชติ เกิดวันที่ 22 กุมภาพันธ์ พ.ศ. 2520 เป็นนักกีฬาว่ายน้ำ อดีตนักกีฬาทีมชาติ 2532-2543 ได้รับทุนจากการกีฬาแห่งประเทศไทย ไปฝึกซ้อมกับทีมชาติสหรัฐอเมริกา เป็นเวลา 4 ปี
ในปี พ.ศ. 2542 วิชาชนะการแข่งขันว่าย 200 เมตรฟรีสไตล์ ในกีฬาซีเกมส์ครั้งที่ 20 และเป็นตัวแทนในการแข่งขันกีฬาโอลิมปิกฤดูร้อน ในขณะที่กำลังศึกษาอยู่ในสหรัฐอเมริกาเขาเป็นสมาชิกของยูเอสซี โทรจัน ในกีฬาว่ายน้ำ
ในการแข่งขันซีเกมส์ ครั้งที่ 20 ที่ประเทศบรูไน , วิชาได้รับเหรียญทองจากการแข่งขันว่ายน้ำ ท่าฟรีสไตล์ 200 เมตรด้วยเวลา 1:53.43
วิชา แข่งขันว่ายน้ำชาย ระยะทาง 200 เมตร ท่าฟรีสไตล์ในโอลิมปิกฤดูร้อน 2000 ประเทศออสเตรเลีย  หลังจากที่ชนะการแข่งขันว่ายน้ำท่าฟรีสไตล์ ในการแข่งขันซีเกมส์ด้วยระยะเวลา 1: 53.43 นาที วิชายังได้รับการรับรองจาก FINA . B-standard
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ศึกชิงแหวนวิเศษ

| ศึกชิงแหวนวิเศษ |
| --- | --- |
ใบปิดภาพยนตร์ ลอร์ดออฟเดอะริงส์
กำกับ: Ralph Bakshi
เขียนบท: Peter S. Beagle, Chris Conkling จากฉบับนิยายของ เจ. อาร์. อาร์. โทลคีน
อำนวยการสร้าง: Saul Zaentz
นักแสดงนำ: Christopher Guard William Squire Michael Scholes John Hurt Simon Chandler Dominic Guard Michael Graham Cox Anthony Daniels David Buck
ดนตรีประกอบ: Leonard Rosenman
ผู้จัดจำหน่าย: United Artists
วันฉาย: 15 พฤศจิกายน พ.ศ. 2521
ความยาว: 133 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $4 ล้านดอลลาร์สหรัฐ
ทำเงิน: $30,471,420 ดอลลาร์สหรัฐ
ศึกชิงแหวนวิเศษ (J.R.R. Tolkien's The Lord of the Rings) เป็นภาพยนตร์แนวแฟนตาซี กำกับโดย ราล์ฟ บาคชิ ฉายในปี ค.ศ. 1978 ในลักษณะภาพยนตร์กึ่งแอนิเมชัน โดยดัดแปลงจากบทประพันธ์ของ เจ. อาร์. อาร์. โทลคีน เรื่อง เดอะลอร์ดออฟเดอะริงส์ ครึ่งเรื่องแรก เรื่องราวในภาพยนตร์เกิดขึ้นบนดินแดนในจินตนาการ มิดเดิลเอิร์ธ เกี่ยวกับการเดินทางของคณะพันธมิตรแห่งแหวน ซึ่งประกอบด้วยเหล่าฮอบบิท เอลฟ์ มนุษย์ คนแคระ และพ่อมด เพื่อเดินทางไปในภารกิจการนำแหวนเอกธำมรงค์ไปทำลาย แหวนนี้สร้างโดยจอมมารเซารอนโดยบรรจุอำนาจอันชั่วร้ายของมันลงไปด้วย การทำลายจอมมารเซารอนจึงทำได้โดยการทำลายแหวนเอกเสียในเปลวไฟที่หลอมสร้างแหวนนั้นขึ้นมา
ภาพยนตร์เรื่องนี้สร้างโดยใช้เทคนิคโรโตสโคป (rotoscoping) คือการถ่ายฉากภาพยนตร์ไปก่อนโดยมีตัวบุคคลแสดง แล้วนำมาปรับแต่งโดยวาดภาพทับลงไปตามฉากเหล่านั้น ภาพยนตร์ประสบความสำเร็จทางด้านการเงินดีพอสมควร (ลงทุนเพียง 4 ล้านเหรียญ แต่ทำรายได้ประมาณ 30 ล้านเหรียญ) แต่ในด้านคำวิจารณ์ออกมาไม่ใคร่ดีนัก และผู้จำหน่ายปฏิเสธที่จะให้ทุนในการสร้างภาคต่อ อย่างไรก็ดีภาพยนตร์เรื่องนี้ได้ทำให้เกิดกระแสความสนใจในผลงานของโทลคีนขึ้นมาอย่างมาก ทำให้เกิดการดัดแปลงบทประพันธ์ชุดนี้ในครั้งต่อๆ มา
นักแสดง

Christopher Guard ให้เสียงเป็น โฟรโด แบ๊กกิ้นส์
William Squire ให้เสียงเป็น แกนดัล์ฟ
Michael Scholes ให้เสียงเป็น แซมไวส์ แกมจี
John Hurt ให้เสียงเป็น อารากอร์น
Simon Chandler ให้เสียงเป็น เมอเรียด็อค แบรนดี้บั๊ก
Dominic Guard ให้เสียงเป็น เปเรกริน ตุ๊ก
Norman Bird ให้เสียงเป็น บิลโบ แบ๊กกิ้นส์
Michael Graham Cox ให้เสียงเป็น โบโรเมียร์
Anthony Daniels ให้เสียงเป็น เลโกลัส
David Buck ให้เสียงเป็น กิมลี
Peter Woodthorpe ให้เสียงเป็น กอลลัม
Fraser Kerr ให้เสียงเป็น ซารูมาน
Philip Stone ให้เสียงเป็น เธโอเดน
Michael Deacon ให้เสียงเป็น เวิร์มทัง
André Morell ให้เสียงเป็น เอลรอนด์
Alan Tilvern ให้เสียงเป็น เจ้าของโรงเตี๊ยม
Annette Crosbie ให้เสียงเป็น กาลาเดรียล
John Westbrook ให้เสียงเป็น ทรีเบียร์ด
การถ่ายทำ > ดนตรี

ดนตรีประกอบภาพยนตร์ประพันธ์โดย Leonard Rosenman ซึ่งเดิม บาคชิต้องการให้บรรจุดนตรีของ เล็ด เซพเพลิน ลงไปด้วย แต่ติดปัญหาเรื่องลิขสิทธิ์ ดนตรีประกอบเรื่องนี้ได้จัดทำเป็นแผ่น double LP โดย แฟนตาซีเร็คคอร์ด ในปี ค.ศ. 1978 ประกอบด้วยเพลงประกอบสี่ฉาก คือ ฉากฮอบบิทเดินทางออกจากฮอบบิตัน ฉากภูตแหวนที่เมืองบรี ฉากแกนดัล์ฟกับบัลร็อก และฉากการเดินทางไปกับออร์ค ดนตรีประกอบชุดนี้ได้บันทึกเสียงอีกครั้งเป็นแผ่นคอมแพ็คดิสค์พร้อมโบนัสแทร็ค ออกจำหน่ายในปี ค.ศ. 2001
แหล่งข้อมูลอื่น

The Lord of the Rings ที่อินเทอร์เน็ตมูวีเดตาเบส
The Lord of the Rings ที่บิกการ์ตูนเดตาเบส
The Lord of the Rings ที่ออลมูวี
The Lord of the Rings ที่บ็อกซ์ออฟฟิศโมโจ
The Lord of the Rings ที่รอตเทนโทเมโทส์
The Lord of the Rings เก็บถาวร 2006-08-23 ที่ เวย์แบ็กแมชชีน จากเว็บไซต์อย่างเป็นทางการ ของ Ralph Bakshi
สปอโรพอลเลนิน

สปอโรพอลเลนิน (Sporopollenin) เป็นอินทรีย์พบเป็นองค์ประกอบหลักในผนังด้านนอก (exine) ของละอองเรณูและสปอร์ ในทางเคมีแล้วมีความเสถียรภาพสูง จึงมักพบสะสมตัวอยู่ในชั้นตะกอน
องค์ประกอบทางเคมีของสปอโรพอลเลนินที่แท้จริงยังไม่ทราบแน่ชัด แต่ทราบได้ว่าเป็นองค์ประกอบของไบโอพอลิเมอร์ ประกอบด้วยโมเลกุลเชิงซ้อนของกรดไขมัน ฟีนิลโพรเพนอยด์ ฟีโนลิค และแคโรทีนอยด์
ลิงคินพาร์กอันเดอร์กราวด์ 12.0

ลิงคินพาร์กอันเดอร์กราวด์ 12.0 (อังกฤษ: Linkin Park Underground 12.0) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 16 พฤศจิกายน พ.ศ. 2555 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 4 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
เนื้อหาในอัลบั้ม

เพลงทั้ง 10 ที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ 3 เพลงจากอัลบั้ม ไฮบริดทีโอรี (2543), 2 เพลงจากอัลบั้ม เมทีโอรา (2546), และอีก 5 เพลงจากอัลบั้ม มินิตส์ทูมิดไนต์ (2550) อัลบั้มนี้ได้รวมเดโมของเพลง "พอยส์ออฟออทอริตี" และเพลง "ฟอร์กอตเทน" จากสตูดิโออัลบั้ม ไฮบริดทีโอรี แต่เพลงได้ออกมาก่อนกำหนดผ่านทางเว็บไซต์ หลังจากนั้นอัลบั้มก็ได้ออกเผยแพร่ในเวลาต่อมาผ่านลิงคินพาร์กอันเดอร์กราวด์